Էնդրյու Ֆորեսթ

**Ջոն Էնդրյու Հենրի Ֆորեսթ** (, ), «Թվիգգի» մականունով ավստրալիացի գործարար։ Առավել հայտնի է որպես «Ֆորտեսքյու» հանքարդյունաբերական ընկերության հիմնադիր և ներկայիս գործադիր նախագահ։ «Ֆորտեսքյու»-ն համարվում է Ավստրալիայի խոշորագույն ընկերություններից մեկը։Դոկտոր Ֆորեսթը հիմնադրել է նաև «Մինդերու» հիմնադրամը՝ Ավստրալիայի խոշորագույն բարեգործական կազմակերպությունը, ինչպես նաև «Տատարանգ» ներդրումային խումբը, որը ևս Ավստրալիայի խոշորագույն ներդրումային ընկերություններից է։Համաձայն «Ֆայնենշլ Ռևյու» հարուստների ցուցակի  գնահատման՝ Ֆորեսթի կարողությունը կազմել է 33.29 միլիարդ, ինչի արդյունքում նա ճանաչվել է Ավստրալիայի երկրորդ ամենահարուստ մարդը: Ավստրեյլիան Ֆայնենշլ Ռևյու-ն 2008 թվականին նրան ճանաչել է Ավստրալիայի ամենահարուստ մարդ:2013 թվականին Էնդրյու և Նիկոլա Ֆորեսթները միացել են «Գիվինգ Փլեջ» նախաձեռնությանը։ Դոկտոր Ֆորեսթը ունի փիլիսոփայության դոկտորի  աստիճան ծովային էկոլոգիայի ոլորտում։

## Վաղ տարիներ
Ջոն Էնդրյու Հենրի Ֆորեսթը ծնվել է նոյեմբերի 18 ին 1961 թվականի Պերթում, Արևմտյան Ավստրալիայում, Երրորդ երեխաների մեջ ամենափոքրն էր՝ Ջուդիթ Ֆրայի և Դոնալդ Ֆորեսթի զավակը։Նրա հայրը, պապը (Մերվին) և մեծ պապը (Դեյվիդ) բոլորը ղեկավարել են Մինդերու Սթեյշնը, որը Դեյվիդը հիմնադրել էր 1878 թվականին իր եղբայրների՝ Ալեքսանդրի և Ջոնի հետ։ Ջոն, Ալեքսանդր, Դեյվիդ և Մերվինը բոլորը որոշ ժամանակով եղել են խորհրդարանի անդամներ, ընդ որում Ջոնը ծառայել է որպես Արևմտյան Ավստրալիայի առաջին վարչապետ։ Ֆորեսթի վաղ տարիները անցել են Մինդերուում, որը գտնվում է Պիլբարա տարածաշրջանում, Օնսլոյի հարավում։Մինդերուն պատկանել է Ֆորեսթի ընտանիքին մինչև 1998 թվականը, երբ այն վաճառվել է նրա հոր կողմից։ Ֆորեսթը ձեռք է բերել այս սեփականությունը կրկին 2009 թվականին։Ֆորեսթը կրթություն է ստացել Օնսլոու Պրայմարի դպրոցում: Նա երեխա ժամանակ խոսելիս մրթմրթում էր,  և այդպես նա մտերմացավ Իան Բլեքի հետ, որի աբորիգեն հայրը՝ Սքոթին, դարձավ Ֆորեսթի ուսուցիչը:Ֆորեսթը շարունակեց ուսումը Արևմտյան Ավստրալիայի համալսարանում որտեղ սովորել է տնտեսագիտություն և քաղաքականություն:

## Կարիերա
Ուսումն ավարտելուց հետո Ֆորեսթը աշխատել է որպես բրոքեր՝ Քըրք Սեքյուրիթիզ և Ջեքսոնս բրոքերային ընկերություններում։ Նա դարձել է Անակոնդա Նիքել ընկերության հիմնադիր և գլխավոր գործադիր տնօրեն 1993 թվականին, երբ ձեռք բերեց բաժնետոմսերի խոշոր փաթեթ ընկերությունում: Սակայն 2001 թվականին նա հեռացվեց գլխավոր գործադիր տնօրենի պաշտոնից, երբ ընկերությունը գրեթե փլուզվեց: ԱՄՆ պարտատերերը պարտքի յուրաքանչյուր դոլարի դիմաց ստացան 0.26 դոլար ընկերության վերակազմավորման ընթացքում: Ընկերության բաժնետոմսերի արժեքը անկել է 89%-ով, նախքան այն զավթվեր Գլենքոր-ի կողմից և վերանվանվեր Մինարա Ռեսորսեսին։ 2003 թվականի ապրիլին նա վերահսկողություն ստացավ Ալայդ Մայնինգ Էնդ Փրոսեսինգ ընկերության վրա, որը ունեցել է իրավունքներ Պիլբարայի երկաթաքարային հանքերին, և այն վերանվանեց Ֆորտեսքյու Մեթալս Գրուպ: Նա շարունակում է մնալ Ֆորտեսքյու Մեթալս Գրուպ ընկերության խոշոր բաժնետեր՝ իր մասնավոր ընկերության՝ Թե Մեթալ Գրուպ միջոցով:

Ֆորեսթի Պիլբարայի սկսնակ հանքերից մեկը արտադրեց և առաքեց երկաթաքարային հանքանյութերի $50 միլիարդ արժողությամբ, առանց **Յինջիբարնդի** ժողովրդի թույլտվությունը ստանալու կամ նրանց որևէ փոխհատուցում վճարելու՝ իրենց հողերում հանքարդյունաբերություն իրականացնելու համար։ Աղբյուրները նշում են, որ այդ տարածքում գործողությունները ոչնչացրեցին մոտ 250 մշակութային և սուրբ վայրեր:

Ֆորտեսքյուն իր առաջին երկաթի հանքի առաքումը դեպի Չինաստան իրականացրել է 2008 թվականի մայիսին։2014 թվականին ընկերությունը 9.2 միլիարդ դոլար արժողությամբ ընդլայնման ծրագրի միջոցով իր արտադրական հզորությունը ավելացրել է՝ հասցնելով այն տարեկան 155 միլիոն տոննայի։ Այդ ժամանակից ի վեր Ֆորտեսքյուն աճել է և այժմ տնօրինում է իր ամենամոտ մրցակցից երեք անգամ ավելի հանքավայրերի տարածքներ Արևմտյան Ավստրալիայի երկաթի հանքով հարուստ Պիլիբարա շրջանում։Ֆորտեսքյու-ը խոշոր պաշարներ ունի հետևյալ հանքավայրերում՝ Մաունթ Նիկոլաս,Քրիսմաս Քրիք,Քլաուդբրեյք, Տոնգոլո։2007 թվականին նա ներդրում կատարեց և դարձավ տնօրենների խորհրդի անդամ Նիագարա Մայնինգ Լիմիթեդ ընկերությունում, որը վերանվանվեց Պոսեյդոն Նիքել Լիմիթեդ։ Վերջինս 2006 թվականին   ընկերությունից ձեռք էր բերել  Վինդարա նիկելի հանքավայրեր՝  Լավերթոն քաղաքի մոտ,Արևմտյան Ավստրալիա նահանգում։

Ֆորեսթը Գիլարդի կառավարության առաջարկած Օգտակար հանածոների արդյունահանման հարկն անվանել է «տնտեսական վայրագություն» և **«**կատարյալ քաոս», պնդելով, որ այն կխթանի բնական պաշարների նկատմամբ օտարերկրյա սեփականատիրության աճը: Նա նշեց, որ դիմելու է Բարձրագույն դատարան՝ օրենքը հակասահմանադրական ճանաչելու համար։ Ըստ նրա՝ նախագիծը անհավասար պայմաններ է ստեղծում նահանգների միջև և թույլ է տալիս, որ BHP Billiton ու Rio Tinto հսկները խուսափեն պատշաճ հարկումից: Արևմտյան Ավստրալիայի վարչապետ Քոլին Բարնեթը հայտարարել է, որ նահանգի կառավարությունը կսատարի սահմանադրական հայցին՝ խոստովանելով, որ այդ հարկն իրեն ներկայացվել է որպես «ինքնիշխան ռիսկ»: Նա խիստ քննադատության է ենթարկել կառավարության կողմից գովազդային արշավի վրա ծախսված 38 միլիոն դոլարը, որը չէր հաստատվել սովորական ընթացակարգերով, քանի որ այն պետք է «հակազդեր հանքարդյունաբերության ոլորտի կողմից տարածվող «սփինին» (մանիպուլյատիվ տեղեկատվությանը)՝ կապված ռեսուրսների գերշահույթի հարկի հետ»։

Նախկին գանձապետ (ֆինանսների նախարար) Ուեյն Սուոնը հայտարարեց, որ խոշոր հանքարդյունաբերողները կվճարեն առնվազն 2 միլիարդ ավստրալիական դոլարի հարկ: Նա նաև նամակ գրեց  հաշվապահական ընկերության ղեկավարին, որը կատարել էր Ֆորեսթի վկայակոչած հաշվարկները՝ նշելով, որ դրանք «բացարձակապես անիրատեսական են» և լի են սխալներով: Ֆինանսների նախարարությունը համաձայնեց, որ ի վիճակի չի լինի հրապարակել իր կանխատեսումների հիմքում ընկած ենթադրությունները, քանի որ դրանք հիմնված էին խոշոր հանքարդյունաբերողների կողմից տրամադրված գաղտնի տեղեկատվության վրա: Գիլարդը լեզու գտավ BHP Billiton, Rio Tinto և Xstrata ընկերությունների հետ՝ MRRT հարկատեսակը մշակելու հարցում: Անկախ պատգամավոր Էնդրյու Ուիլկին դիմել է կառավարությանը՝ հորդորելով լուրջ մոտենալ Ֆորեսթի դժգոհությունները հանքարդյունաբերության հարկի վերաբերյալ։

2021 թվականի օգոստոսին հայտարարվեց, որ Ֆորեսթը կստանա 2,4 միլիարդ դոլարի շահաբաժին՝ ֆորթեսքյու ընկերության գրանցած ռեկորդային շահույթից։ Թաթարանգ-ը Ֆորեսթների ընտանիքի մասնավոր բիզնես շահերը ներկայացնող հոլդինգային ընկերությունն է: Այն ներդրումներ է կատարում տարբեր ոլորտներում, այդ թվում՝ գյուղատնտեսության և սննդի արդյունաբերության, էներգետիկայի, առողջապահական տեխնոլոգիաների, անշարժ գույքի, պաշարների և կենսակերպի բնագավառներում: Խումբը բաղկացած է մի քանի բիզնես ստորաբաժանումներից՝ Ֆայվ-էյթ, Հարվեսթ Ռոուդ, Սքուադրոն Էներջի, Թենմայլ, Ուայլու Մետալս, Զեթ-Ուան-Զեթ և Ակուբրա։ ՍԱՆԶԱԱՐ-ի՝ 2018 թվականի համար «Սուպեր Ռեգբիի» թիմերի քանակը կրճատելու որոշումից հետո, Ավստրալիայի ռեգբիի միությունը 2017-ի օգոստոսին հայտարարեց, որ Պերթ քաղաքում տեղակայված «Վեսթերն Ֆորս» թիմը կլինի այն ակումբներից մեկը, որը դուրս կմնա 2018-ի մրցաշարից։ Հաջորդ ամիս Ֆորեսթը հայտարարեց, որ կստեղծի նոր մրցաշար՝ «Հնդկական և Խաղաղօվկիանոսյան տարաշրջանի ռեգբիի առաջնություն» անվանմամբ, որտեղ կընդգրկվեն «Վեսթերն Ֆորսը» և հինգ այլ թիմեր նշված տարածաշրջանից։ 2018-ի մրցաշրջանում այս առաջնությունը ներկայացվեց որպես «Ռեգբիի համաշխարհային լիգա»։ Այն կազմակերպվել էր ցուցադրական հանդիպումների ձևաչափով և ծառայում էր որպես նախապատրաստական փուլ ավելի լայնածավալ Ասիա-խաղաղօվկիանոսյան մրցաշարի համար, որի մեկնարկը նախատեսված էր 2019 թվականին։ 2018-ի նոյեմբերին նախագիծը վերանվանվեց «Համաշխարհային արագ ռեգբի»։ 2019 թվականի ընթացքում հաջողվեց անցկացնել 14 հանդիպումից բաղկացած մրցաշրջան։ Սակայն 2020-ի մրցաշարը դադարեցվեց կովիդ**-**19 համավարակի պատճառով. այն չեղարկվեց հենց առաջին փուլի ավարտից հետո։

### Խոշոր եղջերավոր անասնապահություն
2009 թվականին ընտանեկան սեփականություն հանդիսացող «Մինդերու»  կայանը հետ գնելուց հետո, Ֆորեսթը 2014-ին ձեռք բերեց նաև հարակից «Նանուտարա»և «Ուարու»  կայանները՝ Փիլբարայում իր ընդհանուր արոտավայրերի տարածքը հասցնելով 7,300 քառակուսի կիլոմետրի (2,819 քառակուսի մղոն)։ 2015 թվականի օգոստոսին նա ձեռք բերեց «Բրիկ Հաուս» և «Մինիլյա» կայանները՝ մոտավորապես 10 միլիոն ավստրալիական դոլարով, ինչի արդյունքում նրա ընդհանուր արոտավայրերի տարածքը գերազանցեց 10,000 քառակուսի կիլոմետրը (3,861 քառակուսի մղոն)։

2020 թվականին Ֆորեսթը ձեռք բերեց «Քուանբան» և հարակից «Ջուբիլի Դաունս»  կալվածքները Արևմտյան Ավստրալիայի Քիմբերլի տարածաշրջանում՝ ավելի քան 30 միլիոն դոլարով։

### Բուժսպասարկում
2005 թվականին Ալայդ Մեդիքլ բժշկական սարքավորումների բաշխման ընկերությունը  առանձնացվեց Ֆորտեսքյու Մետալս Գրուպ ընկերությունից։ Ֆորեսթը հանդիսանում էր ընկերության տնօրենը։ 2011 թվականի հունիսին Ալայդ Մեդիքլ ընկերությունը, որում Ֆորեսթը ուներ 46 տոկոս բաժնեմաս , ձեռք բերվեց  Բայո-Էմ-Դի կենսատեխնոլոգիական ընկերության  կողմից։ Կլանման գործընթացի  ավարտից հետո, Ֆորեսթը պահպանեց  շուրջ 17–18 տոկոս մասնաբաժին  միավորված կառույցում, որը վերանվանվեց Ալայդ Հելթքեյր Գրուպ։ Ժամանակի ընթացքում Ալայդ Հելթքեյր Գրուպ -ը վերածվեց սրտի փականների և կառուցվածքային խնդիրների  բուժման մեջ մասնագիտացած ընկերության։

### Ռազմարդյունաբերություն
2022 թվականին Ֆորեսթի Տատարանգ ներդրումային հիմնադրամը  գնեց ավստրալիական  Օսթալ ռազմական նավաշինական  ընկերության բաժնետոմսերի 8 տոկոսը։ Կարճ ժամանակ անց Ֆորեսթը դարձավ ընկերության գերակշռող բաժնետերը՝ 2022 թվականի օգոստոսին տիրապետելով բաժնետոմսերի 15 տոկոսին, իսկ 2024 թվականի մայիսին՝ 19.9 տոկոսին։

## Այլ գործառույթներ
մինի|Ֆորեստը Ադրբեջանի նախագահի հետ Դավեսում , Շվեցարիա Հունվարի 17
Ֆորեստը Չինաստանի Հարավային համալսարանի համատեղությամբ պրոֆեսոր է և Ավստրալասիայի հանքարդյունաբերության ու մետալուրգիայի ինստիտուտի գիտաշխատող։ Նա ղեկավարել է Ավստրալիայի արտահանման ֆինանսավորման և ապահովագրման կորպորացիան, Արևմտյան Ավստրալիայի հանքանյութերի և էներգետիկայի պալատը, ինչպես նաև եղել է «Աթլետիկա Ավստրալիա» միության նախագահը։ Նա ելույթով հանդես է եկել Քվինսլենդի տեխնոլոգիական համալսարանում և Քրիստոնյաները շուկայում 2020 թվականին նա հանդես է եկել Բոյերյան դասախոսությամբ», որի շրջանակներում հիմնավորել է ջրածնային էներգետիկայի անհրաժեշտությունը և օվկիանոսների վրա մարդու ազդեցության կառավարման ուղիները։

## Բնապահպանություն
2021 թվականին նա հանձն առավ մինչև 2030 թվականը Ֆորտեսքյու ընկերության գործունեությունից բխող ածխածնային արտանետումները հասցնել նվազագույնի։ Այս նպատակով նա հսկայական միջոցներ ուղղեց արևային և հողմային էներգետիկայի, մարտկոցներով աշխատող տրանսպորտային միջոցների և կանաչ ջրածնի տեխնոլոգիաների զարգացմանը։ Էնդրյու Ֆորեստը դարձավ կանաչ ամոնիակի՝ որպես էկոլոգիապես մաքուր նավային վառելիքի գլխավոր ջատագովներից մեկը՝ գործարկելով Ֆորտեսքյու Կանաչ Ռահվիրա նավը, որն աշխարհում առաջին բեռնատար նավն է, որը մասնակիորեն կիրառում է այս նորարարական տեխնոլոգիան։Նա մշտապես շրջագայում է տարբեր երկրներում՝ վերականգնվող էներգիայի լուծումները հանրայնացնելու նպատակով, հանդիպումներ ունենում առաջատար գիտնականների ու պետական ղեկավարների հետ և բացահայտ քննադատում կլիմայի փոփոխությունը ժխտողներին, այդ թվում՝ ԱՄՆ նախկին նախագահ Դոնալդ Թրամփին։ Նրա նվիրվածությունը բնապահպանությանն ունի խորը հիմքեր. այն պայմանավորված է թե՛ օվկիանոսի էկոլոգիայի ոլորտում նրա գիտական աստիճանով, և թե՛ այն համոզմունքով, որ վերականգնվող էներգետիկան տնտեսապես շահավետ ու կենսունակ է։

Ֆորեստը քննադատում է արտանետումների հաշվեկշռման թիրախները և աշխարհին կոչ է արել հրաժարվել 2050 թվականի այդ կեղծ հավասարակշռության ապացուցված պատրանքից և որդեգրել 2040 թվականի արտանետումների լիակատար բացառման  մոտեցումը։ «Իրական զրոյական մակարդակը ենթադրում է հանածո վառելիքի լիակատար վերացում և դրա փոխարինում ածխածնից զուրկ այլընտրանքային էներգակիրներով։ Ֆորեսթը 6,2 միլիարդ ԱՄՆ դոլար է ներդրել Ֆորտեսքյուի ռազմավարության մեջ՝ նպատակ ունենալով մինչև 2030 թվականը հասնել արտանետումների իրական զրոյական ցուցանիշի»։

## Բարեգործություն
2013 թվականին Էնդրյու և Նիկոլա Ֆորեսթները միացել են նախաձեռնությանը՝ «Գիվինգ Փլեջ» խոստանալով իրենց կարողության առնվազն կեսը նվիրաբերել բարեգործությանը։ Նրանք հայտարարել են։

### Ավստրալիայի բնիկներ
ՖՄԳ -ի գլխավոր գործադիր տնօրենի պաշտոնից հրաժարական տալուց հետո Ֆորեսթը նշեց, որ իր ժամանակի ավելի քան 50%-ը նվիրում է բնիկների բարեգործությանը։ Ֆորեսթը դարձավ Ավստրալիայի Բնիկների Կրթության Հիմնադրամի դեսպան։ Ռոքֆելլեր խմբի, Ուորեն Բաֆեթի, ինչպես նաև Մելինդա և Բիլ Գեյթսի բարեգործությունից ոգեշնչված,  Էնդրյու և Նիկոլա Ֆորեսթները 2001 թվականին հիմնեցին Ավստրալիայի Երեխաների Հիմնադրամը:

Սքոթի Բլեքի ազդեցությամբ Ֆորեսթը սկսեց  ՋԵՆԵՐՇՆ ՈՒԱՆ նախագիծը Ջեյմս Փաքերի և Քերի Սթոուքսի աջակցությամբ, ովքեր յուրաքանչյուրը նվիրաբերեցին 2 միլիոն, ինչպես նաև իրենց համապատասխան լրատվամիջոցների՝ ՉԵՆԼ9-ի և ՉԵՆԼ7-ի աջակցությամբ։ ՋԵՆԵՐՇՆ-ը և Ավստրալիայի Երեխաների Հիմնադրամը նպաստում են կայուն լուծումների ստեղծմանը՝ սոցիալական անբարենպաստության հաղթահարման համար Ֆորեսթը, համագործակցելով Քևին Ռադի հետ, մեկնարկեց Ավստրալիայի Աշխատատեղերի Պայմանագիրը Այդ նախաձեռնությունը խթանում էր, որ ընկերությունները աշխատանքի ընդունեն Ավստրալիայի բնիկներին, քանի որ նրանք կարող էին «ավելացնել արժեք» բիզնեսներին՝ լինելով «մասնագիտական, վստահելի և հրաշալի», և ընդգծում էր, որ բնիկների անհավասարության համար որևէ հիմնավոր պատճառ գոյություն չունի: ՋԵՆԵՐՇՆ ՈՒԱՆ -ը իրականացրեց հեռուստատեսային գովազդների շարք, որոնք մասնավոր կերպով ֆինանսավորվեցին Ֆորեսթի, Փաքերի և Սթոուքսի կողմից: 2008‑2011 թթ․ Ֆորեսթը հավաքագրեց 253 ընկերություն, որոնք ստորագրեցին նրա պայմանագիրը: Ռադի հետ միասին Ֆորեսթը ծրագրեց աշխատանքի ընդունել 50,000 բնիկ ավստրալացիների: Երկու տարվա վերջնաժամկետի մոտենալուն զուգընթաց գնահատականները ցույց էին տալիս, որ ծրագրի շրջանակում բնիկների աշխատանքի տեղավորումների թիվը կազմում էր մոտ 2,800, ինչը զգալիորեն պակաս էր նախնական նպատակից:

Ֆորեսթը դեմ է, որ Ավստրալիայի բնիկները կախված լինեն սոցիալական նպաստներից: Նա պատմել է պատմություններ Պիլբարա տարածաշրջանի երիտասարդ աբորիգեն աղջիկների մասին, ովքեր տղամարդկանց առաջարկում էին սիգարետների դիմաց սեռական հարաբերություն, ինչի հետևանքով տարածաշրջանի հինգ բնիկ կին համատեղ բողոք ներկայացրին Մարդու իրավունքների և Հավասար հնարավորությունների հանձնաժողովին՝ պնդելով, որ Ֆորեսթի մեկնաբանությունը ռասիստական էր և վարկաբեկում էր համայնքը: Ֆորեսթին հրապարակայնորեն մեղադրել են հողերի ձեռքբերման կասկածելի մեթոդների կիրառման մեջ Նրա ընկերության հասցեին հնչել են մեղադրանքներ, թե Պորտ Հեդլենդի ՖՄՋ մասնագիտական ուսուցման կենտրոնում այն չի ապահովել բնիկ ուսանողների հաջողությունը։

2013-ին Ֆորեսթին վստահվեց ղեկավարել Ավստրալիայի կառավարության ուսումնասիրությունը՝ ուղղված բնիկների զբաղվածության և մասնագիտական պատրաստվածության ծրագրերին 2014 թվականի օգոստոսի 1-ին հրապարակված զեկույցը ներառում էր 27 առաջարկությունվերանայման արդյունքում առաջարկվեց ստեղծել «Անկանխիկ սոցիալական քարտ։

Էնդրյու Ֆորեսթը՝ Ֆորտեսքյու Մետալս Գրուպ ընկերության հիմնադրման և Մինդերու Գրուպ-ի միջոցով ունեցած իր անասնապահական շահերի շնորհիվ, ներգրավված է եղել երկարատև վեճերում Արևմտյան Ավստրալիայի Պիլբարա տարածաշրջանի ավանդական սեփականատեր խմբերի հետ, հատկապես Յինջիբարնդի և Թալանջի ժողովուրդների։ Յինջիբարնդի ժողովրդի հետ հակամարտությունը սկսվեց 2010-ականների սկզբին, երբ ՖՄՋ-ն Յինջիբարնդի տարածքում զարգացրեց Սոլոմոն Հաբ երկաթի հանքավայրը՝ առանց ճանաչված բնիկների հողօգտագործման համաձայնագիր կնքելու։ 2017 թվականի հուլիսին Ավստրալիայի Դաշնային դատարանը ճանաչեց Յինջիբարնդի ժողովրդի բացառիկ բնիկ հողային իրավունքները մոտ 2,700 քառակուսի կիլոմետր տարածքի վրա, ներառյալ Սոլոմոն Հաբի որոշ հատվածներ։ ՖՄՋ-ի հետագա բողոքարկումը մերժվեց, իսկ 2020 թվականի մայիսին Ավստրալիայի Բարձրագույն դատարանը մերժեց ընկերության հատուկ թույլտվության դիմումը՝ բողոքարկման համար, ինչի արդյունքում որոշումը դարձավ վերջնական։ Դրանից հետո Յինջիբարնդի Աբորիգենների կորպորացիան ներկայացրեց փոխհատուցման պահանջ՝ գնահատված մինչև 1.8 միլիարդ ավստրալական դոլար, տնտեսական, մշակութային և հոգևոր կորուստների համար, որոնք առաջացել էին առանց իրենց համաձայնության իրականացված հանքարդյունաբերության հետևանքով։ Գործը, որը շարունակում է քննվել Դաշնային դատարանում, համարվում է Ավստրալիայում բնիկների հողային փոխհատուցման ամենակարևոր փորձություններից մեկը և ընդգծել է խոր հակասությունները Յինջիբարնդի համայնքի ներսում՝ մասնավորապես այն պատճառով, որ առաջացել է առանձնացված խումբ, որը անմիջապես համագործակցել է ՖՄՋ-ի հետ։

Ֆորեսթը նաև բախվել է Թալանջի ժողովրդի ընդդիմությանը՝ կապված Մինդերու Ստեյշն -ում զարգացման ծրագրերի հետ․ սա նրա անասնապահական վարձակալությունն է Աշբերթոն գետի երկայնքով, որը Թալանջի ժողովրդի տարածքում գտնվող սրբավայր է և համարվում է նախնիների ջրային օձ Վառնամանկուրայի բնակավայր։ 2017-ին Ֆորեսթի ընկերությունը փորձեց ստանալ թույլտվություն՝ Արևմտյան Ավստրալիայի Աբորիգենների ժառանգության մասին օրենքի շրջանակում, գետի երկայնքով «ջրաթափ ամբարտակներ» և գրանիտի հանքավայրեր կառուցելու համար։ Աբորիգենների գործերի հարցերով Արևմտյան Ավստրալիայի նախարարն 2019 թվականին մերժեց դիմումը՝ նշելով տարածքի մշակութային նշանակությունը։ Ֆորեսթը բողոքարկեց, և 2024 թվականի օգոստոսին Գերագույն դատարանը վճռեց, որ Նահանգային վարչական տրիբունալը ընթացակարգային սխալ է թույլ տվել՝ գործը վերադարձնելով նոր քննության համար 2025-ին։ Հակասությունը արտացոլում է ավելի լայն լարվածությունները գյուղատնտեսական և բնապահպանական զարգացման ու Աբորիգենների ժառանգության վայրերի պահպանության միջև, հատկապես 2020 թվականին Ջուուկան կիրճի քարանձավների ոչնչացման հետևանքով ծագած ազգային բանավեճի ֆոնին։

### Ստրկություն և մարդկանց առևտուր
Ֆորեսթի դուստրը՝ Գրեյսը, կամավոր աշխատել է Նեպալի մանկատանը և հայտնաբերել, որ այն երեխաները, որոնց մասին նա հոգ էր տանում, մարդկանց առևտրի զոհ են դարձել՝ տեղափոխվելով Մերձավոր Արևելք՝ որպես սեռական ստրուկներ։ Սա խորապես ցնցեց Գրեյսին և դրդեց նրա հորը գործել: 21-ամյա Գրեյս Ֆորեսթը 2014-ին Վատիկանում կայացած միջկրոնական հանդիպման ժամանակ հայտարարեց․ «Ես ինձ խամաճիկի նման եմ զգում այն հարյուր հազարավոր աղջիկների համար, ովքեր ձայն չունեն։ Եթե կարող եմ նրանց փոխարեն խոսել, հենց դրա համար եմ այստեղ:

Ֆորեսթը 2010 թվականին հիմնեց ՈԼԿ ՖՐԻ ՖԱՈՒՆԴԵՅՇՆ-ը՝ պայքարելու ժամանակակից ստրկության դեմ։ 2013 թվականին կազմակերպությունը մեկնարկեց ԳԼՈԲԱԼ ՍԼԱՎԵՐԻ ԻՆԴԵՔՍ-ը, որը դասակարգում էր 162 երկիր՝ հիմնվելով երեք գործոնի համակցված չափման վրա․ ժամանակակից ստրկության տարածվածության գնահատականը բնակչության մեջ, մանկական ամուսնությունների ցուցանիշը և մարդկանց առևտրի ներմուծման ու արտահանման չափանիշը։ Ցուցիչը գնահատում է, որ աշխարհում կա մոտ 29 միլիոն ստրուկ, որոնցից մոտ կեսը գտնվում է Հնդկաստանում և Պակիստանում։ 2014 թվականի հունվարին Ֆորեսթը հայտարարեց Պակիստանի հետ կնքված համաձայնության մասին, ըստ որի նախատեսվում էր վերացնել ավելի քան երկու միլիոն ստրուկ՝ փոխարենը տրամադրելով էժան ածուխ։

Ֆորեսթը հիմնեց ԳԼՈԲԱԼ ՖՐԻԴՄ ՆԵԹՎՈՐԿ-ը, որը ղեկավարում են Պապը, Կանտերբերիի արքեպիսկոպոսը և ալ-Ազհարի մեծ իմամը։  ԳԼՈԲԱԼ ՖՐԻԴՄ ՆԵԹՎՈՐԿ-ի նպատակն է կանխել, որպեսզի որևէ կրոնական հավատք օգտագործի այնպիսի կազմակերպություններ, որոնց մատակարարման շղթաներում առկա է ստրկություն2014 թվականին Էնդրյու և Գրեյս Ֆորեսթը մասնակցեցին Վատիկանում անցկացված հանդիպմանը, որը դարձավ ժամանակակից ստրկության դեմ համատեղ կրոնական առաջնորդների հռչակագիր։ Հակաստրկության հռչակագիրը ստորագրեցին Պապ Ֆրանցիսկոսը, Մատա Ամրիտանանդամային, Ջասթին Ուելբին, Թիխ Նյաթ Հանը, Կ. Սրի Դհամմանանդան, Դեյվիդ Ռոզենը, Էկումենիկ պատրիարք Բարթոլոմեոսը, Աբրահամ Սկորկան, Մոհամեդ Ահմեդ Էլ-Թայեբը, Մոհամմադ Թաքի ալ-Մոդարրեսին, Բաշիր Հուսեյն ալ-Նաջաֆին և Օմար առաջնորդները, որոնք ներկայացնում էին քրիստոնեության, հուդայականության, իսլամի, հինդուիզմի և բուդդիզմի տարբեր ձևերը։ Կանտերբերիի արքեպիսկոպոս Ուելբին կոչ արեց սպառողներին պահանջել ավելի շատ տեղեկություն այն մասին, թե արդյոք հարկադիր աշխատանք է ներգրավված իրենց գնած ապրանքներում։

### Այլ բարեգործական հետաքրքրություններ
2007 թվականի սեպտեմբերին Ֆորեսթը իր երեխաների բարեգործական հիմնադրամում ներդրեց 90 միլիոն: Ֆորեսթի բարեգործական գործունեության մեջ ներառված են նվիրատվություններ իր նախկին ուսումնական հաստատությանը՝ ՀԱԼԵ ՍՔԵՈՒԼԻՆ-ին Մասնակցությունը Սուրբ Վինսենթ դե Փոլ ընկերության ղեկավարների գիշերակաց միջոցառումներին Եվ նվիրատվություն՝ Չինաստանում երկրաշարժի հետևանքների վերացման ջանքերին, որը ստացվել էր 5,000 տոննա (5,500 կարճ տոննա) երկաթի հանքաքարի վաճառքից։ 2013 թվականի հոկտեմբերին հայտարարվեց, որ Ֆորեսթը պատրաստվում է նվիրաբերել 65 միլիոն՝ Արևմտյան Ավստրալիայում բարձրագույն կրթության զարգացման համար։ Այդ ժամանակ գումարը համարվում էր Ավստրալիայում ամենամեծ բարեգործական նվիրատվությունը, որի մեծ մասը ուղղվելու էր կրթաթոշակների ֆինանսավորմանը։

Ֆորեսթի մասնավոր հիմնադրամը՝ Մինդերու Ֆաունդեյշնը, վերանվանվեց  Մինդերու Գրուպ, որը նախատեսվում էր ընդլայնել՝ ներառելով բարձրագույն կրթության ներդրումները։ Հիմնադրամը 2001 թվականից ի վեր տրամադրել է 270 միլիոն։ 2014 թվականին Էնդրյու և Նիկոլա Ֆորեսթները խոստացան 65 միլիոն նվիրաբերել տասը տարվա ընթացքում Մինդերու Ֆաունդեյշնի միջոցով՝ հիմնելով Ֆորեստի  Ֆաունդեյշնը, որը նախատեսված էր տրամադրել կրթաթոշակներ Արևմտյան Ավստրալիայի համալսարաններում դոկտորական ծրագրեր իրականացնող ուսանողներին։ 2017 թվականին Ֆորեսթը նվիրաբերեց 400 միլիոն՝ բժշկական հետազոտությունների և սոցիալական ծրագրերի համար 2019 թվականին Ֆորեսթը նվիրաբերեց ևս 655 միլիոն՝ ընդլայնելու Մինդերու Ֆաունդեյշնի գործողությունները այնպիսի ոլորտներում, ինչպիսիք են քաղցկեղի հետազոտությունները, վաղ մանկության զարգացումը, օվկիանոսների առողջությունը և ժամանակակից ստրկության վերացումը։ Սա դարձավ ամենամեծ կենդանի նվիրատվությունը, որ երբևէ կատարել է որևէ ավստրալացի բարեգործ։

## Դատական գործը Մետայի դեմ
Էնդրյու Ֆորեսթը (Ֆորթեսքյու մետալս գրուպ-ի հիմնադիր, ավստրալացի միլիարդատեր) երկար տարիներ իրավական վեճի մեջ է եղել Մետա պլատֆորմս ընկերության (Facebook և Instagram-ի սեփականատեր) հետ։ Ֆորեսթը քաղաքացիական հայց ներկայացրեց Կալիֆորնիայում Մետա պլատֆորմս-ի դեմ։ 2024 թվականի հունիսին դատավորը մերժեց Մետա-ի միջնորդությունը՝ գործը դադարեցնելու համար՝ որոշելով, որ Մետա-ն վերջնականապես չէր ապացուցել, թե Հաղորդակցությունների Պարկեշտության Օրենքի  230-րդ հոդվածը նրան անձեռնմխելիություն է տալիս։ Դատավորը գտավ, որ դեռ հարցեր կան այն մասին, թե արդյոք Մետա-ի գովազդային գործիքները նպաստել են գովազդների բովանդակությանը, թե պարզապես ծառայել են որպես չեզոք գործիքներ

2022 թվականին Ֆորեսթը Արևմտյան Ավստրալիայում ներկայացրեց առանձին քրեական հայց, սակայն Համագործակցության գլխավոր դատախազի գրասենյակը որոշեց չշարունակել դատական հետապնդումը, և գործը դադարեցվեց 2024 թվականին։ 2019 թվականին Ֆորեսթը բաց նամակ գրեց՝ կոչ անելով աշխարհի կառավարություններին թարմացնել իրենց կարգավորող և օրենսդրական շրջանակները, որպեսզի հասարակությունը պաշտպանված լինի այն վնասից, որը Facebook-ը նպաստում է՝ թույլ տալով խաբեբաներին գովազդել իր հարթակում։ 2025 թվականին նա նաև կոչ արեց Ավստրալիայի կառավարությանը՝ պահանջել, որ թվային հարթակները գործեն Ավստրալիական իրավաբանական անձի միջոցով և ենթարկվեն Ավստրալիայի կարգավորումներին ու մեր իրավական համակարգին։

## Ճանաչում և պարգևներ
Ֆորեսթը ունի Ավստրալիայի Հարյուրամյակի մեդալ, Ավստրալիայի Սպորտի մեդալ, 2017 թվականին արժանացել է Արևմտյան Ավստրալիայի Տարվա Մարդ մրցանակին, իսկ 2018 թվականին՝ EY Տարվա Ձեռնարկատեր Ալումնի Սոցիալական Ազդեցության մրցանակին։

2017 թվականին Ֆորեսթը նշանակվեց Ավստրալիայի Օրդենի սպա՝ հանքարդյունաբերության ոլորտում ունեցած նշանակալի ծառայությունների, զբաղվածության և բիզնեսի հնարավորությունների զարգացման, կայուն արտասահմանյան ներդրումների խթանման, ինչպես նաև բարեգործության աջակցության համար։

2019 թվականին Ֆորեսթը Արևմտյան Ավստրալիայի համալսարանից ստացավ ծովային գիտությունների դոկտորական աստիճան։ Նա նաև մեծ հետաքրքրություն ունի օվկիանոսների առողջության պահպանման նկատմամբ։

## Անձնական կյանք
1991 թվականին Ֆորեսթը ամուսնացավ Նիկոլա Մորիսի հետ, որը մեծացել էր Նոր Հարավային Ուելսի կենտրոնական արևմտյան շրջանում գտնվող ֆերմայում․ ընտանիքը պահում էր ոչխարներ և անասուններ, ինչպես նաև ցորեն էր աճեցնում։ Նրանք ունեն չորս զավակ, որոնց թվում է Սոֆիան։ 2023 թվականի հուլիսին, 31 տարվա ամուսնությունից հետո, Էնդրյու և Նիկոլա Ֆորեսթները հայտարարեցին իրենց բաժանման մասին։

2018 թվականին Ֆորեսթը ձեռք բերեց 58.2 մետր (191 ֆուտ) երկարությամբ սուպերյախ Պանգեան։ Այն կառուցվել էր ԱՄՆ-ի Հալթեր Մարինե նավաշինարանում 1999 թվականին և գրանցված է Մոնտեգո Բեյում, Ճամայկա Ֆորեսթը սուպերյախտը վերածեց օվկիանոսային հետազոտական նավի Մինդերու հիմնադրամի համար․ ձեռքբերումից հետո դրա վրա տեղադրվել են բազմաթիվ լաբորատորիաներ և մասնագիտացված հետազոտական սարքավորումներ։

2015 թվականի դեկտեմբերին Ֆորեսթը Կոտեսլոյում 16 միլիոն դոլարով ձեռք բերեց պատմական ժառանգության ցանկում ընդգրկված տուկուրա  առանձնատունը  Ֆորեսթի ընտանիքը առանձնատանը որոշ ժամանակ ապաստան տվեց փախստականներին ձեռքբերումից հետո։ Վերականգնման աշխատանքներն ու լրացուցիչ շինությունների կառուցումը ավարտվեցին 2019 թվականին։ 2022 թվականին Ֆորեսթը ձեռք բերեց մոտակայքում գտնվող պատմական ժառանգության ցանկում ընդգրկված Le Fanu House։

Ֆորեսթը քրիստոնյա է։

## Ծանոթագրություններ

## Արտաքին հղումներ
* Andrew & Nicola Forrest Giving Pledge
* Australian Employment Covenant
* GenerationOne
* Minderoo Foundation
* Official profile on Forbes
* Transcript of Four Corners interview 12 August 2002

Կատեգորիա:Ապրող անձինք
Կատեգորիա:Ավստրալիացիներ
Կատեգորիա:Գործարարներ